দ্য গ্রে ম্যান
দ্য গ্রে ম্যান (ইংরেজি: The Gray Man; অনু. ধূসর মানুষ) ২০২২ সালের মারপিট রোমাঞ্চকর মার্কিন চলচ্চিত্র, যা পরিচালনা করেছেন অ্যান্থনি ও জো রুশো, যারা দুজনই মাইক লরোক্কার সাথে চলচ্চিত্রটি প্রযোজনা করেছেন। মার্ক গ্রীনলি'র ২০০৯ সালের একই নামের উপন্যাসের উপর ভিত্তি করে যৌথভাবে এটির চিত্রনাট্য লিখছেন ক্রিস্টোফার মার্কাস ও স্টিফেন ম্যাকফিলি। চলচ্চিত্রটি ভাইদ্বয়ের প্রযোজনা সংস্থা এজিবিও ব্যানারে নির্মাণাধীন, এটি উপন্যাসের উপর ভিত্তি করে শুরু হওয়া একটি নতুন ফ্র্যাঞ্চাইজি হতে চলেছে এবং এতে প্রধান চরিত্রে অভিনয় করেছেন রায়ান গসলিং এবং ক্রিস ইভানস। চলচ্চিত্রটি ২০ কোটি ডলারের নির্মাণ বাজেটের মাধ্যমে নেটফ্লিক্স কর্তৃক পরিবেশনা ও প্রবাহিত হবে, এটি নেটফ্লিক্সের নির্মাণ করা সবচেয়ে ব্যয়বহুল চলচ্চিত্র।